Postul şi rolul lui în viaţa credincioşilor 

Sensul spiritual al postului in viata creştina si timpul nostru 

Precum bine se stie, postul este reţinerea totala sau parţiala 
de la anumite alimente si băuturi, pe un timp mai lung sau 
mai scurt, in scop religios-moral. Aceasta reţinere de la 
mâncări si băuturi trebuie insa insotita si de reţinerea de la 
gânduri, pofte, patimi si fapte rele, ceea ce inseamna ca 
postul trupesc trebuie sa fie insotit de post sufletesc. Postul 
este de origine si instituire divina, de aceea il găsim practicat 
din vremuri străvechi, intalnindu-1 aproape in toate religiile 
si la toate popoarele. Dupa unii Sfinţi Părinţi ca: Vaisile cel 
Mare, Ioan Gura de Aur si alţii, el isi are originea in rai, prin 
interzicerea data de Dumnezeu protoparintilor noştri de a 
manca din pomul oprit. Postul a fost practicat de evrei in 
Vechiul Testamment, fiind cerut si de Legea lui Moise (Deut. 
IX, 10; Lev. XVI, 29-31; Jud. XX, 26; I Regi VII, 6; Is. LVIII, 
6; Ioil II, 15; Iona III, 5-8). Dupa exemplul Vechiului 
Testament, inainte de a-si incepe activitatea, Mântuitorul 
Hristos s-a retras in pustie, unde a postit 40 de zile si 40 de 
nopţi (Matei IV, 2; Luca IV, 2), sancţionând astfel postul 
prin insusi exemplul Sau si desavarsindu-1 prin arătarea 
sensului sau adevărat, ca si a modului in care trebuie sa fie 
practicat (Matei VI, 16-18), de asemenea recomandandu-1, 
alături de rugăciune, drept mijlocul cel mai eficace de a 
izgoni diavolii (Matei XVII, 21; Marcu IX, 29). Sfinţii 
Apostoli si ucenicii lor au continuat practica postului dupa 
exemplul Mântuitorului, pregatindu-se totdeauna pentru 
misiuni importante prin post si rugăciune (Fapte XIII, 3; 
XIV, 23) de asemenea au recomandat creştinilor practica 
postului ca obligaţie generala (Can. 66 si 69 apost.; Const. 
Apost. V, 15; Mărturiile lui Herma, Iustin Martirul, Policarp, 
Varnava si Clement Romanul). Sfinţii Părinţi din veacurile 



următoare au practicat si recomandat postul, subliniind 
valoarea deosebita a acestuia, iar prin hotărârile unor 
Sinoade ecumenice si particulare, ca si prin canoanele unor 
Sfinţi Părinţi, postul a fost institutionalizat (can. 66 si 69 
apost.; 89 sin VI ecum.; 49, 50, 51 si 52 Laodiceea; 1 
Dionisie al Alexandriei; 15 Petru al Alexandriei; 8 si 10 
Timotei al Alexandriei, s.a.). Dintre Sfinţii Părinţi care au 
subliniat in mod deosebit importanta postului amintim pe: 
Irineu, Ieronim, Augustin, Epifaniu, Petru al Alexandriei, 
Vasile cel Mare, Atanasie cel Mare, Grigorie Teologul, 
Grigorie de Nisa, Timotei si Teofil ai Alexandriei, Ioan Gura 
de Aur, Nichifor Mărturisitorul, Maxim Mărturisitorul, Ioan 
Damaschin si alţii. Ei nu uita insa sa accentueze ca postul 
trupesc fara cel sufletesc este lipsit de orice valoare morala. 
La inceput n-au existat prescripţii precise si obligatorii cu 
privire la timpul, durata si severitatea postului, dar cu 
vremea, autoritatea bisericeasca a stabilit prescripţii si 
norme care reglementau timpul, durata si modul de a posti. 
Despre acestea avem dovezi mai multe din veacul al IV-lea. 
Dar unele existau de mai inainte. Conform Didahiei, zile de 
post pentru toti creştinii sunt miercurile si vinerile, iar 
canoanele 66 si 69 apostolice, Didascalia (cap. 21) si 
Constituţiile Apostolice (5, 13 si 15 alături de 7, 22 si 23) 
prescriu postul inainte de hirotonie, de botez si de 
impartasanie, inainte de Paşti si in zilele de miercuri si 
vineri. Dar nu in toate Bisericile postul era la fel de lung si 
de aspru. Călugărita spaniola Etheria notează in jurnalul ei 
(care datează din ultimul deceniu al veacului IV) ca in acea 
vreme, la Ierusalim, postul dinaintea învierii Domnului 
(Postul Paştilor) era lăsat la libera voinţa a creştinilor, 
durata si asprimea lui nefiind stabilita in acea vreme. Cu 
timpul insa, dispoziţiile bisericeşti care reglementau 
disciplina postului s-au inmultit, oficializindu-se prin 
canoanele unor Sinoade ecumenice si particulare, sau ale 
unor Sfinţi Părinţi, uniformizindu-se si generalizandu-se 



intre veacurile VTI-IX in intreaga Biserica Ortodoxa. Cu 
privire la timpurile si durata postului, aceste dispoziţii 
prevăd următoarele: 1. Toate miercurile si vinerile de peste 
an, vechimea postului in aceste zile fiind testata de mărturii 
din veacurile I-III (Didahia; Pastorul lui Herma; Tertulian; 
Origen, Clement Alexandrinul, s.a.) excepţie facand cele in 
care este dezlegare (harţi) si anume: miercurea si vinerea 
din săptămâna luminata; miercurea si vinerea din 
săptămâna de dupa Rusalii; miercurile si vinerile dintre 
Naşterea Domnului si Botezul Domnului; miercurea si 
vinerea din săptămâna Vameşului si Fariseului; miercurea si 
vinerea din săptămâna brânzei, in care se dezleagă la lapte, 
brânza si oua. Regimul postului in zilele de miercuri si vineri 
e mai uşor decât cel al Postului Patruzecimii. 2. Ajunari 
(posturi) de o zi pe an: Ajunul Botezului Domnului (5 
ianuarie); Ajunarea din ziua tăierii capului Sf. Ioan 
Botezătorul (29 august); Ajunarea din ziua înălţării Sfintei 
Cruci (14 septembrie). Aceste zile de post au un regim mai 
sever. Posturile de mai multe zile in decursul anului 
bisericesc sunt: 1. Postul Patruzecimii (al Paresimilor, al 
Paştilor). Dupa mărturiile unor Sfinţi Părinţi, numele i s-a 
dat dupa postul de 40 de zile al Mântuitorului Iisus Hristos; 
ţinut inainte de ieşirea Sa la propovaduire. Despre acest post 
voresc: canonul 69 apostolic, canonul 50 al sinodului din 
Laodiceea, canonul 56 si 89 al sinodului trulan, precum si 
numeroşi Sfinţi Părinţi si scriitori bisericeşti. In privinţa 
lungimii acestui post, la inceput el nu se ţinea la fel peste tot: 
unii posteau o zi inainte de inviere, alţii mai multe zile, pana 
la o săptămâna. Din veacul IV avem dovezi ca acest post era 
de 40 de zile, iar apoi de 6 săptămâni, pentru ca dupa aceea 
sa se fixeze la 7 săptămâni (49 de zile), ultima săptămâna, 
numita a Patimilor, fiind considerata ca un post deosebit, 
mai sever, legat de Pastele Răstignirii. Acest post a fost 
socotit totdeauna drept cel mai sever, de aceea indrumarile 
tipiconale - pe baza canonului 50 Laodiceea, 56 trulan si 40 

al Sf. Nichifor Mărturisitorul - prescriu cu privire la el 
următoarele: "in sfânta si marea Patruzecime, in ziua dintâi 
a săptămânii dintâi, adică luni, nicidecum nu se cuvine a 
manca, aşişderea si marţi. Iar miercuri dupa săvârşirea 
dumnezeieştii Liturghii a celor mai inainte sfinţite, mâneam 
pâine calda si se da si apa calda cu mied. Iar cei ce nu pot sa 
păzească cele doua zile dintâi, mananca si beau apa marţi, 
dupa vecernie, aşişderea si bătrânii. Sâmbetele si duminicile 
dezlegam numai la untdelemn si vin. Iar in celelalte 
săptămâni ajunam pana seara cinci zile, mâncând mâncare 
uscata, afara de sâmbăta si duminica. Peste in sfânta si 
marea Patruzecime nu mâneam, afara de sărbătoarea 
Buneivestiri a Prea Sfintei Născătoare de Dumnezeu si de 
Duminica stalparilor." Postul din ultima săptămâna (a 
Patimilor) este cel mai aspru. Constituţiile Apostolice 
prescriu pentru aceasta săptămâna următoarele: "In zilele 
Pastelor (adică in săptămâna Patimilor) ajunaţi, incepand de 
luni pana vineri si sâmbăta, sase zile, mâncând numai pâine, 
sare, fructe uscate si band numai apa si va abţineţi atunci de 
vin si de carne (de peste), caci acestea sunt zile de intristare 
si nu zile festive. Si anume vinerea si sâmbăta, cei ce pot sa 
nu guste nimic pana la cântarea de noapte a cocosului. Cine 
insa din cauza slăbiciunii nu poate ajuna amândouă zilele, sa 
ajune cel puţin sâmbăta". Postul Patruzecimii a fost privit 
totdeauna drept cel mai insemnat dintre toate posturile si 
cel mai potrivit pentru primirea de către credincioşi a 
Sfintelor Taine a Pocăinţei si Euharistiei, fiind cel mai 
nimerit prilej de curăţire de păcate, rugăciune si fapte de 
milostenie. Canonul 69 apostolic osândea cu caterisirea pe 
slujitorii Bisericii, iar pe laici cu excomunicarea, daca nu 
respectau Paresimile, asemenea miercurile si vinerile, 
admiţând excepţii numai in caz de boala. Si porunca a IV-a 
bisericeasca considera acest post drept cel mai potrivit 
pentru implinirea obligaţiei minimale a creştinilor, de 
mărturisire a păcatelor. 2. Postul Sfinţilor Apostoli. Potrivit 

Constituţiilor Apostolice, acest post a fost rânduit de 
Biserica in amintirea Sfinţilor Apostoli si indeosebi a Sf. 
Apostoli Petru si Pavel. Despre el stim din veacul IV. El tine 
de la Duminica I-a dupa Pogorârea Duhului Sfanţ 
(Duminica tuturor sfinţilor) si pana in ziua sărbătorii Sf. 
Apostoli Petru si Pavel. El este mai uşor decât cel al 
Paresimilor. 3. Postul Adormirii Maicii Domnului. Este cel 
mai nou dintre toate posturile, datând din veacul al V-lea. 
Durata lui de la 1 la 15 august s-a stabilit la un sinod din 
Constantinopol din 1166, tinand deci pana la sărbătoarea 
Adormirii Maicii Domnului. Acest post e mai uşor decât al 
Patruzecimii, dar mai aspru decât al Naşterii Domnului si al 
Sfinţilor Apostoli. La sărbătoarea Schimbarea la Fata (6 
august) se dezleagă la untdelemn, peste si vin. 4. Postul 
Naşterii Domnului. Cele mai vechi mărturii despre acest 
post le avem din veacurile IV-V, de la Fericitul Augustin si 
de la episcopul Romei Leon cel Mare. Daca la inceput durata 
lui nu era pretutindeni la fel, la acelaşi sinod din 
Constantinopol de la 1166, ţinut sub patriarhul Luca 
Hrisoverghi, durata lui s-a stabilit la 40 de zile, anume de la 
15 noiembrie pana la 25 decembrie. Ultima lui zi, adică 24 
decembrie, este zi de ajun (ajunul Crăciunului). In privinţa 
severităţii lor, locul intai il ocupa Postul Patruzecimii, dupa 
care urmează Postul Maicii Domnului; Postul Sf. Apostoli si 
al Naşterii Domnului sunt mai puţin severe, fiind egale in 
aceasta privinţa, in ele acordandu-se de mai multe ori 
dezlegare la untdelemn, vin si peste. Cu privire la gradul de 
severitate sau de asprime, se deosebesc mai multe feluri de 
post si anume: 1. Ajunare sau post total - consta din 
abţinerea de la orice mâncare si băutura. 2. Post aspru 
(xirofagie) - adică mâncare uscata: pâine, seminţe, fructe 
uscate si apa, o singura data pe zi, dupa ora 15. 3. Post 
comun sau obişnuit - se mananca mâncăruri pregătite din 
alimente vegetale cu untdelemn, mancandu-se de mai multe 
ori pe zi si gustandu-se si puţin vin (dupa unii vinul nu este 

ingaduit). 4. Dezlegare de post sau post uşor - se mananca 
peste si se bea vin. Pastrandu-i sensul adevărat, postul este 
un mijloc de stăpânire si infranare a poftelor, de intarire a 
voinţei, de inaltare a sufletului către Dumnezeu, de sporire 
in virtute, de detaşare a creştinului de orice pofte si plăceri 
senzuale. Bineinteles insa ca la reţinerea de bucate trebuie 
adăugata o continua străduinţa de dominare a poftelor si 
patimilor, de o curăţire a gândurilor si simţirii, aşadar de o 
disciplinare a vieţii sub toate aspectele ei. Adevăratul post 
este deci acela care imbina in mod fericit cele doua aspecte 
ale lui: aspectul trupesc si aspectul sufletesc, aşadar cand 
reţinerea de la bucate este impreuna cu reţinerea de la 
păcate si cu efortul continuu spre virtute si progres 
duhovnicesc. Numeroşi Sfinţi Părinţi insista asupra acestui 
fapt, subliniind ca postul trupesc fara cel sufletesc este lipsit 
de orice valoare morala. "Postul cel adevărat - spune Sf. 
Vasile cel Mare - consta in reţinerea de la cele rele. Dezleagă 
toata legătura nedreptăţii, iartă aproapelui tau vătămările, 
dăruieşte lui datoriile. Tu nu mănânci carne, dar mănânci pe 
fratele tau. Tu te reţii din vin, dar nu infranezi zburdarile 
trupului. Tu nu mănânci pana seara, dar petreci ziua cu 
procese." (Despre post, 10). Acelaşi lucru il arata o stihira a 
Triodului, din Postul Mare: "Sa postim post primit, bine 
plăcut lui Dumnezeu: postul cel adevărat este instrainarea 
de răutate, infranarea limbii, lepădarea maniei, depărtarea 
de pofte, de clevetire, de minciuna si de jurământ mincinos. 
Lipsa acestora este postul cel adevărat si bine primit" (Triod, 
stihira I de la stihoavna Vecerniei de luni, intaia săptămâna 
din post). Rezulta deci ca postul complet este cel ce uneşte 
infranarea trupeasca cu cea spirituala, iar timpurile postului 
sunt perioade care oferă creştinului cele mai potrivite 
condiţii, atmosfera si mijloacele de induhovnicire si 
imbunatatire morala. In legătura cu sensul si semnificaţia 
postului, menţionam faptul ca literatura teologica 
romaneasca din a doua jumătate a veacului trecut, ca si cea 



din veacul nostru si mai ales cea din ultimele decenii, 
insumeaza un mare număr de pagini referitoare la post si la 
sensul lui cel adevărat. In manuale de liturgica, pastorala, 
morala si drept bisericesc, in studii si articole, in pastorale 
chiriarhale, in nenumărate predici publicate in volume sau 
in revistele noastre bisericeşti, se accentuează importanta 
postului sufletesc, fara insa a se nesocoti valoarea postului 
trupesc. Luandu-se in considerare faptul nerespectarii 
disciplinei tradiţionale a postului in toate Bisericile 
Ortodoxe, prima Conferinţa Panortodoxa de la Rodos - 1961 
a inclus in lista temelor care urmează sa fie dezbătute in 
viitorul sinod al Bisericii Ortodoxe si problema privitoare la 
post in timpul nostru. A patra Conferinţa Panortodoxa de la 
Chambesy (Elveţia), din 1968 a menţinut pe lista temelor 
viitorului sinod si pe aceasta. Comisia interortodoxa 
pregătitoare a Sfanţului si Marelui Sinod a incredintat 
aceasta tema spre tratare Bisericii Ortodoxe Sârbe. In cadrul 
lucrărilor ei din 16-28 iulie 1971, Comisia a făcut câteva 
precizări in legătura cu tema respectiva. Ea a constatat de la 
inceput ca instituţia postului in sânul Bisericii a evoluat in 
ceea ce priveşte durata, felul de a posti si hrana folosita in 
timpul postului. Totodată ea a constatat faptul ca desi exista 
deosebiri in materie de post intre Bisericile Ortodoxe (mai 
ales in legătura cu felul de a posti si cu hrana folosita), totuşi 
acestea nu afectează nicidecum unitatea Bisericii si 
importanta postului in viata creştina. Pornind de la 
constatare ca cea mai mare parte a credincioşilor 
contemporani nu respecta toate prescripţiile privitoare la 
post din cauza condiţiilor diferite ale vieţii actuale in raport 
cu cele din trecut, Comisia propune ca postul sa devină mai 
puţin aspru, iar durata lui sa fie mai scurta, intrucat o 
schimbare de acest fel nu contrazice principiile postului si 
nici nu periclitează mântuirea credincioşilor. Luandu-se in 
considerare raportul prezentat de Biserica Ortodoxa Sârba, 
ca si de comentariile Bisericilor din Cipru si Cehoslovacia, si 



de discuţiile ulterioare, Comisia interortodoxa a făcut 
următoarele propuneri: 1. Toate prescripţiile privitoare la 
post, care sunt in prezent in vigoare, trebuie sa fie respectate 
intocmai de către monahi si de către toti acei clerici si 
credincioşi care doresc si sunt in stare sa le tina. 2. Pentru 
creştinii care intampina greutăţi in practicarea postului din 
cauza condiţiilor specifice de clima, de viata sau au greutăţi 
in procurarea alimentelor de post, Bisericile Ortodoxe sa 
ingaduie si consumarea unor altfel de alimente, adică de 
dulce, dar acest lucru trebuie sa fie considerat ca "o 
diminuare a postului, dupa imprejurari", ca un pogoramant 
sau forma mai puţin aspra a postului. 3. Sa se respecte 
postul de miercuri si vineri in tot timpul anului, dar sa se 
ingaduie uleiul si pestele, cu excepţia zilelor de miercuri si 
vineri din perioada Postului Mare, sau cand in aceste zile 
cad sărbătorile inaltarii Sfintei Cruci, a Tăierii capului Sf. 
Ioan Botezătorul si ajunul Bobotezei. 4. Sa se permită 
mâncarea de dulce in toate miercurile si vinerile din 
perioada de la Duminica Tomei pana la înălţare. 5. Durata 
Postului Mare trebuie sa ramana asa cum este, adică de 6 
săptămâni, plus Săptămâna Patimilor, dupa prescripţiile 
Pascaliei si Tipicului. Prescripţiile actuale in ceea ce 
priveşte cantitatea si felul alimentelor sa se menţină pentru 
prima săptămâna si in Săptămâna Patimilor. In celelalte 
zile, incepand cu a doua saptmana si pana la Duminica 
Floriilor inclusiv, afara de miercuri si vineri, sa se permită 
uleiul si pestele. 6. In ceea ce priveşte Postul Crăciunului, se 
fac doua propuneri: a) Sa se reducă durata lui la jumătate 
(20 de zile), urmând sa inceapa din 5 decembrie, si sa se 
permită consumarea uleiului si peştelui in timpul acestei 
perioade, cu excepţia ultimelor cinci zile; sau b) Sa se 
menţină postul la 40 de zile, ingaduindu-se uleiul si pestele 
in tot acest timp, in afara de primele trei si ultimele trei zile, 
cand trebuie sa se tina post aspru. 7. Sa se reducă Postul 
Sfinţilor Apostoli la 8 zile, in cazul in care intre Duminica 

tuturor sfinţilor si sărbătoarea sfinţilor Apostoli exista un 
interval mai mare de opt zile, ingaduinduse in acest post 
uleiul si pestele. 8. Postul Maicii Domnului dintre 1 si 15 
august sa ramana asa cum este in ce priveşte durata, dar sa 
se permită uleiul si pestele, cu excepţia zilelor de miercuri si 
vineri. 9. Daca sărbătorile Sfinţilor Apostoli Petru si Pavel 
sau a Adormirii Maicii Domnului cad in zilele de miercuri si 
vineri, sa se suprime postul, intrucat ele au fost precedate de 
post. Poziţia bisericii ortodoxe romane cu privire la posturile 
bisericeşti Biserica Ortodoxa Romana de la inceputurile ei a 
fost si a rămas credincioasa invataturii Bisericii Răsăritene, 
păstrând neştirbite rânduielile si practica bisericeasca a 
postului, asa cum au fost stabilite de Sfintele Sinoade si de 
Sfinţii Părinţi. Având legaturi neintrerupte cu Patriarhia 
Ecumenica a Constantinopolului, cu Patriarhiile răsăritene 
istorice, iar mai târziu cu Bisericile Ortodoxe naţionale, ea 
nu a nesocotit niciodată dispoziţiile privitoare la disciplina si 
practica postului, recunoscute in intreaga Ortodoxie, cerând 
credincioşilor ei practicarea postului potrivit rânduielilor 
canonice. Aceasta disciplina isi are temelia in orânduirile 
bisericeşti din epoca patristica, fiind cuprinsa in canoane, in 
poruncile bisericeşti, in Mărturisirile de Credinţa ale ei si in 
alte orânduiri, ca si in numeroase catehisme si mărturisiri 
de credinţa mai noi. Precum rezulta din Mărturisirea 
Ortodoxa a lui Petru Movila, din invatatura de Credinţa 
Creştina Ortodoxa, din numeroase catehisme mai noi, din 
manuale de liturgica, pastorala, teologie morala, din 
numeroase studii si articole ale teologilor romani privitoare 
la post, din numeroase pastorale ale ierarhilor Bisericii 
noastre, din diferite indrumari si predici privitoare la post, 
scrise de cei mai competenţi teologi si duhovnici, poziţia 
Bisericii Ortodoxe Romane cu privire la post se poate 
rezuma in următoarele: 1. Postul este de origine si instituire 
divina, fiind practicat atat in Vechiul Testament, cait si in 
Noul Testament, insusi Mântuitorul Hristos, practicandu-1 si 

recomandandu-1 urmaşilor Sai. 2. Postul are un inalt sens 
religios. El este un act de cinstire a lui Dumnezeu, o jertfa 
benevola din partea creştinului, o renunţare de bunăvoie la 
ceea ce nu ne-a fost oprit, din dragoste si pentru cinstirea lui 
Dumnezeu, in scopul propriei noastre desăvârşiri morale. El 
este un exerciţiu de infranare a poftelor si a patimilor, un 
mijloc de intarire a voinţei si de practicare a virtuţii, o forma 
a pocăinţei si un mijloc de descătuşare de tot ceea ce este 
potrivnic mântuirii noastre. 3. Atat in invatatura 
Mântuitorului, a Sfinţilor Apostoli, a Sfinţilor Părinţi cat si 
din scrierile unor renumiţi teologi, rezulta ca postul are doua 
aspecte: unul trupesc si altul sufletesc, spiritual, ceea ce 
corespunde postului extern si postului intern, care insa 
constituie o unitate. Postul trupesc sau extern, fara post 
sufletesc, este lipsit de deplina valoare morala, caci noi ne 
infranam de la hrana in scopul infranarii poftelor si 
patimilor, in scopul imbunatatirii si desăvârşirii noastre 
duhovniceşti. Noi postim de bucate, ca sa postim de păcate, 
dupa afirmaţia unor Sfinţi Părinţi. Reţinerea de la bucate nu 
se face pentru valoarea acestui exerciţiu in sine, ci pentru 
efectul pe care il are asupra vieţii sufleteşti a postitorului: 
infranarea si dispariţia poftelor păcătoase, stăpânirea 
voinţei asupra patimilor si plăcerilor păcătoase, dobândirea 
libertăţii fata de pornirile si poftele păcătoase, inaltarea si 
dăruirea gândurilor noastre lui Dumnezeu prin rugăciune si 
meditaţie etc. De aici rezulta ca infranarea nu se refera 
numai la mâncarea de la care ne reţinem, ci la efectul acestei 
reţineri asupra trupului si sufletului: infranarea si 
stăpânirea poftelor, dorinţelor, ispitelor si patimilor. Din 
acest motiv, Biserica ne indeamna sa postim postul cel 
adevărat, bineplacut lui Dumnezeu, care este: instrainarea 
de rautati, infranarea limbii, lepădarea maniei, depărtarea 
de pofte, de clevetire, de minciuna si de jurământ fals. 
"Lipsa acestora e postul cel adevărat si bineprimit". 4. 
Biserica Ortodoxa Romana a cerut totdeauna credincioşilor 

ei respectarea disciplinei postului in conformitate cu 
rânduielile canonice, dar ea n-a aplicat nicicind aceasta 
disciplina fara dragoste si fara intelegere fata de fiii ei 
duhovniceşti, fata de posibilităţile si nevoile acestora. Din 
acest motiv, ea a dat dezlegare de post nu numai in cazuri 
particulare, ci si atunci cand s-au ivit nevoi generale, 
determinate de diferite calamităţi naturale: inundaţii, 
cutremure, epidemii, foamete, seceta, foc, războaie etc, in 
astfel de imprejurari ea acordând dezlegări generale de la 
post. Aceasta a facut-o tinand seama de invatatura si 
practica generala a Bisericii Ortodoxe, precum si de practica 
si exemplul unor Biserici Ortodoxe surori in cazuri 
asemănătoare. Astfel, cunoaştem cazuri in care unii din 
ierarhii Bisericii Ortodoxe Romane au sesizat Sfanţul Sinod, 
solicitând acordarea unor dispense de la disciplina postului, 
cu caracter mai larg. Este cunoscut cazul episcopului 
Partenie al Dunării de Jos, care, la 4 mai 1899, tinand seama 
de starea economica, sociala si culturala a credincioşilor din 
acea vreme, de creşterea mortalităţii la copii si la vârstnici, 
de prezenta unor boli epidemice care făceau ravagii si 
impotriva cărora nu se putea lupta decât printr-o hrana mai 
buna si mai imbelsugata, a inaintat o cerere Sfanţului Sinod, 
solicitând pentru credincioşi o dispensa mai generala de la 
post. Astfel, el ruga forul suprem de conducere a Bisericii 
noastre sa aprobe, pe de o parte, "împuţinarea zilelor de 
post", iar pe de alta parte, "dezlegarea pentru o hrana mai 
buna si mai indestulatoare pentru cei bolnavi si slabi, pentru 
lehuze si copii, pentru bătrâni si neputincioşi, pentru scoli si 
cantine, internate si ospicii, pentru armata si ţărănimea 
rurala, pentru cei ce vin cu regularitate la serviciul divin sau 
zidesc si contribuie la zidiri si intemeieri de biserici, scoli si 
aşezăminte de binefacere, precum si celor ce ajuta pe fete la 
măritat, pe tineri la invatatura, arte si meserii si pe toti cei ce 
fac mila si judecata dreapta cu văduva si cu orfanul, cu 
săracul si cu mişelul". Dar nu numai in trecut, ci si in 

vremea noastră, Biserica Ortodoxa Romana tinand seama de 
noile realităţi apărute in viata credincioşilor ei, precum si de 
nevoile fiilor ei duhovniceşti, la propunerea Patriarhului 
Justinian, in şedinţa Sfanţului Sinod din 27 februarie 1956 a 
hotărât următoarele: 1. Copiii pana la 7 ani sa fie dezlegaţi 
de pravila postului, putând manca in tot timpul anului orice 
fel de alimente. 2. Pentru copiii de la 7 la 12 ani si pentru 
credincioşii de orice vârsta care sunt cuprinşi de slăbiciuni si 
suferinţe trupeşti, pravila postului sa fie obligatorie numai 
in următoarele zile: a. Toate miercurile si vinerile de peste 
an, afara de acelea cand este dezlegare de peste. b. Prima si 
ultima săptămâna din Sfanţul Post al Pastelui si tot asa din 
Postul Naşterii Domnului, c. De la 24 la 29 iunie (adică 5 zile 
din postul Sfinţilor Apostoli Petru si Pavel). d. De la 1 la 15 
august (adică cele doua săptămâni ale Postului Adormirii 
Maicii Domnului), e. Ajunul Crăciunului, ajunul Bobotezei, 
Tăierea Capului Sfaintului Ioan (29 august) si Ziua Iinaltarii 
Sfintei Cruci (14 septembrie). 3. Pentru celelalte zile si 
saptamaini din timpul marilor posturi bisericeşti, copiii 
intre 7 si 12 ani si credincioşii de orice vairsta care suint 
suferinzi, sa fie dezlegaţi a mainca: peste, icre, oua, lapte si 
branza.Iata deci o serioasa uşurare si adaptare a postului la 
condiţiile vremurilor noastre, făcuta de Biserica noastră 
pentru credincioşii ei inainte de a se pune in discuţie aceasta 
problema de către toate Bisericile Ortodoxe. 5. In condiţiile 
vieţii de astăzi, cand au apărut noi situaţii in viata 
oamenilor, acestea n-au rămas fara urmări in viata Bisericii 
Ortodoxe Romane si a credincioşilor ei. Biserica Ortodoxa 
Romana in calitate de Biserica slujitoare lumii si fiilor ei 
duhovniceşti, este convinsa ca are datoria sa tina seama de 
aceste situaţii din viata credincioşilor sai. De aceea, ea este 
de acord cu ideea de a se tine seama in aplicarea disciplinei 
postului la condiţiile vremurilor noastre, printr-o hotărâre a 
viitorului Sfanţ si Mare Sinod Ontodox. In acest fel, ea este 
convinsa ca va putea aduce un real serviciu fiilor ei 



duhovniceşti, precum si creştinilor ortodocşi din lumea 
intreaga, care, prin uşurarea acestei discipline, potrivit unor 
situaţii ale vremurilor noastre o vor putea respecta. Câteva 
premise pentru reacomodarea rânduielilor bisericeşti 
privitoare la post Recunoscând nevoia reacomodarii 
rânduielilor bisericeşti privitoare la post la condiţiile 
vremurilor noastre, Biserica Ortodoxa Romana ramane insa 
credincioasa invataturii dogmatice, morale si disciplinare a 
Bisericii Răsăritului in ceea ce priveşte postul, precum si 
tradiţia acestuia in viata Bisericii. Ea recunoaşte inaltul sens 
si importanta valoare religiosmorala a postului, care are 
origine si instituire divina. Postul ramane o fapta 
bineplacuta lui Dumnezeu, un mijloc de despatimire, un act 
de dăruire Lui, o jertfa consimţita pentru cinstirea si 
preamărirea lui Dumnezeu, un mijloc de dominare a 
poftelor, o renunţare de buna voie la unele plăceri si 
desfătări trupeşti pe un anumit timp, toate acestea facandu- 
se in scopul desăvârşirii morale a creştinului. Postul 
inseamna un exerciţiu de infranare a poftelor si patimilor 
din om, un mijloc de dobândire a stăpânirii de sine prin 
intarirea voinţei si practicarea virtuţii, un mijloc de 
pocăinţa, de desprindere si purificare a omului de tot ceea ce 
i se opune si il indeparteaza de dobândirea propriei sale 
mântuiri. Dar in conformitate cu invatatura Mântuitorului, 
cu părerea unanima a Sfinţilor Părinţi, ca si a unor renumiţi 
teologi aparţinători tuturor Bisericilor Ortodoxe, postul 
trupesc fara postul sufletesc nu-si implineste deplin scopul 
lui. Aşadar, nu trebuie nesocotit nici postul sufletesc, 
spiritual. Post nu e deci numai reţinerea de la mâncare si 
băutura ci aceasta sa fie imbinata cu schimbarea felului de 
viata: reţinere de la pofte, plăceri, desfătări si patimi, care sa 
asigure creştinului atmosfera spirituala necesara progresului 
sau duhovnicesc. Biserica noastră considera ca adevăratul 
post este postul total, postul integral, care este post trupesc 
si post sufletesc in acelaşi timp. De aceea, nici atitudinea de 



desconsiderare ori chiar de dispreţ fata de postul trupesc, 
manifestata de unii pentru a se sustrage de la obligativitatea 
postului, ori pentru a scoate in evidenta primatul spiritual al 
postului, nu poate fi aprobata. Acest fapt il sublinia un 
teolog roman, afirmând ca pentru creştinul umil care ar vrea 
sa implineasca porunca postului, "nesocotirea sau dispreţul 
fata de postul trupesc constituie un fel de sminteala, caci 
postul trupesc este el insusi un act cu caracter spiritual: o 
incordare a voinţei, o rezistare in fata poftei, o realizare a 
domniei spiritului". Pe de alta parte nu trebuie sa se uite ca 
in concepţia ortodoxa, trupul si sufletul se afla intr-o unitate 
fîintiala ceea ce inseamna ca unul exercita asupra celuilalt 
influente reciproce. Dar, desigur, pentru a trezi si ridica 
astăzi interesul creştinilor fata de postul total sau integral, 
este nevoie sa sporim in ei dorinţa de desăvârşire in viata 
morala, deci de imbunatatire duhovniceasca. Referindu-se 
acum in mod concret la potrivirea rânduielilor bisericeşti 
privitoare la post cu unele situaţii ale timpului nostru 
menţionam ca Biserica Ortodoxa Romana a inregistrat cu 
satisfacţie propunerile făcute in aceasta privinţa de către 
Comisia interortodoxa pregătitoare, in cadrul lucrărilor ei 
din 16-28 iulie 1971, propuneri care, desigur inseamna o 
uşurare a respectării disciplinei postului de către credincioşi, 
dovedind o serioasa incercare de potrivire a acestei 
discipline la condiţiile vremurilor noastre. Dar aceste 
propuneri nu trebuie privite nici ca definitive, nici pe deplin 
satisfăcătoare, ele putând, desigur, sa fie imbunatatite fie 
inainte de prezentarea lor in discuţia Sfanţului si Marelui 
Sinod, fie in decursul dezbaterilor din cadrul acestuia. 
Esenţial este ca "diminuarea" sau "pogoramantul" de la 
disciplina tradiţionala a postului sa poată ajuta efectiv pe 
credincioşii Bisericii Ortodoxe Romane la respectarea 
disciplinei postului astfel reacomodata, pentru ca practica 
postului in viitor sa fie reintrodusa in viata creştinilor 
ortodocşi intr-o măsura cat mai larga si cat mai generala. 

Dar pentru rezolvarea acestei probleme, Sfanţul si Marele 
Sinod va trebui sa tina seama si de condiţiile geografice 
diferite sau specifice unor zone, in care trăiesc unii dintre 
credincioşii Bisericii Ortodoxe, luând in considerare ca 
disciplina postului a fost rânduita indeosebi de monahi (de 
la mănăstiri trecând la credincioşii de rand), tinandu-se 
seama de climatul mediteranean, suficient de călduros si 
bogat in hrana vegetala. De aceea astăzi, cand Biserica 
Ortodoxa are credincioşi care trăiesc in zone climatice aspre, 
unde nu e posibila cultivarea legumelor si fructelor si unde 
frigul si zăpada sunt prezente aproape in tot timpul anului, 
aceştia fiind nevoiţi sa consume aproape numai carne si 
grăsime spre a rezista gerului, nu poate fi vorba de o 
disciplina unica a postului, valabila pentru toti creştinii de 
pretutindeni. De aceea, in reacomodarea rânduielilor 
privitoare la post, va trebui sa se tina seama si de aceste 
realităţi. Pe de alta parte, va trebui sa se acorde mai multa 
imputernicire autoritate si libertate duhovnicilor, in 
aplicarea individuala sau colectiva a disciplinei postului, fie 
la dezlegările pe care le vor putea acorda, fie in privinţa 
canoanelor sau epitimiilor date pentru nerespectarea acestei 
discipline. Caci pe langa toate "diminuările" sau 
"pogoramintele" pe care Sfanţul si Marele Sinod le va face, 
duhovnicul va trebui imputernicit cu dreptul de a spori 
aceste pogoraminte atat cu privire la durata postului, cat si 
cu privire la alimentele permise a fi consumate, tinand 
seama de nivelul religios-moral al credincioşilor, de 
condiţiile de viata in care trăiesc, de felul si greutatea muncii 
pe care o prestează (ştiut fiind ca antidotul principal 
impotriva toxicităţii este laptele), cat si de mediul social in 
care isi desfăşoară munca, mare parte dintre muncitori fiind 
nevoiţi sa mănânce la cantine, bufete, restaurante etc, unde, 
se stie, nu se pregătesc mâncăruri de post. Păstrând 
dispoziţiile tradiţionale care reglementează posturile ca 
obligatorii pentru monahi, precum si pentru clericii si 



credincioşii care sunt in măsura si voiesc sa le respecte, dar 
acordând "pogoraminte" de la aceasta disciplina si extinzând 
sfera celor ce beneficiază de ele, de asemenea, adaptând 
dispoziţiile generale privitoare la post la condiţiile geografice 
si de clima, ca si la condiţiile sociale si de munca si dand o 
mai mare imputernicire duhovnicilor in interpretarea 
canoanelor si lărgirea pogoramintelor acolo unde este vorba 
de cazuri, condiţii si imprejurari speciale, Sfanţul si Marele 
Sinod al Bisericii Ortodoxe va putea rezolva in mod 
satisfăcător problema potrivirii rânduielilor bisericeşti 
privitoare la post la unele situaţii ale vremurilor noastre, 
tinand seama si de greutăţile unor credincioşi de a observa si 
păstra poate vechile rânduieli, dar aducând si linişte in 
conştiinţa credincioşilor mai ravnitori. Prin aceasta se va 
putea ajunge la o mai mare preţuire si la o mai larga 
practicare a postului din partea credincioşilor ceea ce va 
contribui la progresul vieţii lor religios-morale si la o sporire 
a autorităţii bisericeşti in ochii lor. 
Prof. dr. Ioan Zagrean, pr. dr. Nicolae Necula. 

